**Okvir za sliku**

Centar za odgoj i obrazovanje Krapinske Toplice

Ljudevita Gaja 2b

49217 Krapinske Toplice

**Okvir za sliku od grančica**

**Materijal :**

- podložak od kartona

- grančice

- ljepilo drvofix /pištolj s vrućim ljepilom

- dekoracija po izboru (mahovina, cvijeće, kamenčići...)

**Postupak :**

1. Uzmite postojeći okvir za slike te ga koristite kao ravnalo. Okvir prislonite na karton, a dijete može ocrtati olovkom okvir s vanjske i unutarnje strane i izrezati škarama po linijama. Pružite djetetu podršku pridržavajući okvir na kartonu dok dijete ocrtava; primite djetetovu ruku u kojoj drži olovku i zajedno ocrtajte okvir s vanjske i unutarnje strane. Dijete može izrezati okvir s vanjske i unutarnje strane po nacrtanim linijama.
2. Nanosite sloj ljepila na stranicu po stranicu, a dijete neka uzima grančice i stavlja ih na stranice dok ne stavite onoliko koliko smatrate da je dovoljno da okvir bude po vašem ukusu. Pružite djetetu podršku pokazujući mu prstom gdje treba staviti grančicu i u kojem je smjeru treba okrenuti.
3. Za dodatno ukrašavanje možete koristiti neki prirodni materijal poput lišća i cvijeća, kamenčića, školjkica. I u ovom koraku vi možete nanijeti ljepilo, a dijete neka na stavi ukras.





**Okvir od ukrasnog užeta i kartona**

**Materijal :**

- podložak od kartona (ili okrugli papirnati tanjur ili u obliku pravokutnika)

- ukrasno tanko uže, vuna u boji...

-škare

**Postupak :**

1. Uzmite postojeći okvir za slike te ga koristite kao ravnalo. Okvir prislonite na karton, a dijete može ocrtati olovkom okvir s vanjske i unutarnje strane i izrezati škarama po linijama. Pružite djetetu podršku pridržavajući okvir na kartonu dok dijete ocrtava ; primite djetetovu ruku u kojoj drži olovku i zajedno ocrtajte okvir s vanjske i unutarnje strane.

Također možete koristiti i papirnate tanjure kao podložak. Označite olovkom dio koji je potrebno izrezati te započnite rezati, a dijete neka nastavi rezati škarama po nacrtanim linijama unutar tanjura.

1. Kada ste izrezali okvir, uzmite jedan kraj ukrasnog užeta/vune i zavežite na jednu stranicu s vanjske strane. Odmotajte jedan dio ukrasnog užeta/vune i odrežite škarama tako da jedan kraj bude slobodan. Dijete tada može omatati jednu stranicu dok ne nestane ukrasnog užeta/vune. Ako odrežete količinu ukrasnog užeta/vune potrebnu za omatanje cijelog okvira, biti će predugačko i djetetu će biti teško manipulirati. Zato radite stranicu po stranicu na način da, kada nestane materijala za omatanje, odrežete novi i zavežete u malen čvor sa stražnje strane pa dijete može nastaviti dalje s omatanjem.(Pokažite prvo djetetu kako se treba omatati i pustite dijete da dalje radi samo. Djeca vjerojatno neće moći ''gusto'' omatati oko stranica pa im možete samo lagano prstima ''pogurati'' ukrasno uže/vunu na ''početak''. Ili dijete može proći ukrug dvaput.)
2. Za dodatno ukrašavanje možete koristiti neki prirodni materijal poput lišća i cvijeća, kamenčića, školjkica. I u ovom koraku vi možete nanijeti ljepilo, a dijete neka na stavi ukras.





**Kreirala** : Željka Šoštar, mag.rehab.educ

**Ideja preuzeta s izvora** : <https://www.pinterest.com/>